pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-อธิบดีกรมการท่องเที่ยวชี้แจงกรณีการปราบปรามทัวร์ศูนย์เหรียญ
วันอังคารที่ 25 กรกฎาคม 2560
อธิบดีกรมการท่องเที่ยวชี้แจงกรณีการปราบปรามทัวร์ศูนย์เหรียญ
อธิบดีกรมการท่องเที่ยวชี้แจงกรณีการปราบปรามทัวร์ศูนย์เหรียญ
วันนี้ (21 กรกฎาคม 2560) นางสาววรรณสิริ โมรากุล อธิบดีกรมการท่องเที่ยว กรมการท่องเที่ยว กระทรวงการท่องเที่ยวและกีฬา ได้ชี้แจงผลการปราบปรามทัวร์ศูนย์เหรียญ ตามที่ผู้บังคับการตํารวจท่องเที่ยวได้ให้ข้อมูล ดังนี้
1 . รัฐบาลมีนโยบายให้สํานักงานตํารวจแห่งชาติดําเนินการปราบปรามบริษัททัวร์ผิดกฎหมาย โดยให้ดําเนินการอย่างต่อเนื่องและเป็นรูปธรรม สํานักงานตํารวจแห่งชาติมีคําสั่งที่ 1/2560 ลงวันที่ 6 ม.ค.60 แต่งตั้งชุดสืบสวนการปราบปรามทัวร์ผิดกฎหมายขึ้นโดยมอบหมายให้ พล.ต.อ.รุ่งโรจน์ แสงคร้าม รอง ผบ.ตร. เป็นผู้ควบคุมการปฏิบัติ มี พล.ต.ต.สุรเชษฐ์ หักพาล ผบก.สปพ. และ พล.ต.ต.ประเสริฐ เงินยวง ผบก.ทท. เป็นผู้บังคับบัญชา
2. ในปี 2560 ดําเนินการจับกุม ตาม พ.ร.บ.ธุรกิจนําเที่ยวและมัคคุเทศก์ฯ แบ่งเป็น ประกอบธุรกิจนําเที่ยวโดยไม่ได้รับอนุญาต 33 ราย ปฏิบัติหน้าที่มัคคุเทศก์โดยไม่ได้รับอนุญาต 58 ราย ความผิดอื่นๆ 387 ราย เช่น ไม่พกใบสั่งงานฯ, ไม่ติดบัตรประจําตัว, เป็นบุคคลต่างด้าวสวมบัตรประชาชนมาประกอบธุรกิจนําเที่ยวในลักษณะทัวร์ต่ํากว่าทุน, เป็นตัวแทนอําพราง (นอมินี) ตลอดจนประกอบธุรกิจในลักษณะหลีกเลี่ยงการเสียภาษีอากร เบื้องต้นสามารถยึดอายัดทรัพย์สินที่ได้มาจากการกระทําความผิดกว่า 300 ล้านบาท
3. มีการบูรณาการกําลังกับหน่วยราชการที่เกี่ยวข้อง ได้แก่ บก.ปคบ., บก.ปอศ., สคบ., กรมสรรพากร, กรมการท่องเที่ยว และเจ้าหน้าที่ทหาร ร่วมตรวจสอบกวดขันสถานประกอบการที่เกี่ยวข้องกับการท่องเที่ยว เพื่อป้องกันการกระทําผิดกฎหมาย และไม่ให้มีการเอารัดเอาเปรียบนักท่องเที่ยว โดยเมื่อวันที่ 2 มิ.ย.60 ได้เข้าตรวจสอบบริษัทในกลุ่มสยามเจมส์, วันที่ 6 มิ.ย.60 เข้าตรวจสอบบริษัทในเครือโมเดิร์น กรุ๊ป มีการดําเนินคดีในข้อหาตาม พ.ร.บ.คุ้มครองผู้บริโภค, พ.ร.บ.เครื่องสําอางค์, พ.ร.บ.อาหารและยา และ พ.ร.บ.คุ้มครองสัตว์ป่า นอกจากนี้ ยังเข้าตรวจสอบโรงแรม ซันยู บีช รีสอร์ท หรือโรงแรมหลงหม่า พัทยา พบว่าประกอบกิจการโรงแรมโดยไม่ได้รับอนุญาต ก่อสร้างดัดแปลงอาคารโดยไม่ได้รับอนุญาตตรวจสอบพบว่าเป็นทรัพย์สินที่เกี่ยวข้องกับการประกอบธุรกิจนําเที่ยวผิดกฎหมาย และ ปปง.ได้ดําเนินการยึดอายัดไว้แล้ว
4. ประเด็นการใช้รถบัสป้ายแดงมาประกอบธุรกิจนําเที่ยว กรมการท่องเที่ยวและกองบังคับการตํารวจท่องเที่ยว ร่วมกับกรมการขนส่งทางบก ตรวจสอบและพบการกระทําผิด 32 ราย ซึ่งกรมการขนส่งได้เปรียบเทียบปรับตามอํานาจหน้าที่ ทั้งนี้ ตรวจสอบบริษัทนําเที่ยวและมัคคุเทศก์ที่ใช้รสบัสดังกล่าวพบว่าได้รับอนุญาตถูกต้องตามกฎหมาย โดยกรมการท่องเที่ยวและกองบังคับการตํารวจท่องเที่ยวจะได้มีการดําเนินการตามมาตรการอย่างต่อเนื่อง ต่อไป
....................................................
รัฐบาลไทย-ข่าวทำเนียบรัฐบาล-รองนายกรัฐมนตรีติดตามสถานการณ์น้ำท่วม- น้ำแล้ง  กำชับทำงานเชิงรุก เน้นดูแลประชาชนในพื้นที่
วันอังคารที่ 26 พฤศจิกายน 2562
รองนายกรัฐมนตรีติดตามสถานการณ์น้ําท่วม- น้ําแล้ง  กําชับทํางานเชิงรุก เน้นดูแลประชาชนในพื้นที่
รองนายกรัฐมนตรีติดตามสถานการณ์น้ําท่วม- น้ําแล้ง  กําชับทํางานเชิงรุก เน้นดูแลประชาชนในพื้นที่
วันนี้ (26 พฤศจิกายน 2562) เวลา 14.30 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึงข้อสั่งการของพลเอกประวิตร วงษ์สุวรรณ รองนายกรัฐมนตรีในการประชุมคณะรัฐมนตรีว่า รองนายกรัฐมนตรีได้กําชับให้ทุกกระทรวงติดตามการแก้ภัยน้ํา ทั้งน้ําแล้ง-น้ําท่วม โดยให้ติดตามสถานการณ์ข่าวอย่างใกล้ชิด เตรียมแผนการระบายน้ํา เร่งสํารวจพื้นที่ เน้นทุกพื้นที่ที่เสี่ยงภัยน้ําท่วม -น้ําแล้ง สําหรับพื้นที่ที่น้ําไม่เพียงพอ มอบหมายให้การประปาส่วนภูมิภาคดูแลประเมินสถานการณ์น้ํา รวมไปถึงการสํารวจแหล่งน้ําบาดาลเพื่อติดตามสถานการณ์น้ําในทุกพื้นที่อย่างใกล้ชิดด้วย
..................................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปฏิญญาการประชุมสุดยอดอาเซียน สมัยพิเศษ ว่าด้วยโรคโควิด-19
วันอาทิตย์ที่ 26 เมษายน 2563
ปฏิญญาการประชุมสุดยอดอาเซียน สมัยพิเศษ ว่าด้วยโรคโควิด-19
วันพุธที่ 22 เมษายน 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบร่างปฏิญญาการประชุมสุดยอดอาเซียน สมัยพิเศษ ว่าด้วยโรคติดเชื้อไวรัสโคโรนา 2019 โดยมีสาระสําคัญคือ ผู้นําอาเซียนได้แสดงเจตนารมณ์ร่วมกันเพื่อควบคุมการแพร่ระบาด คุ้มครองประชาชน ประสานมาตรการของประเทศสมาชิกในการรักษา วิจัย พัฒนาวัคซีนและยาต้านไวรัส สร้างความปลอดภัยให้แก่บุคลากรสาธารณสุข จัดหายา เวชภัณฑ์ให้เพียงพอ โดยใช้ประโยชน์จากเครือข่ายคลังเก็บสิ่งของเพื่อให้ความช่วยเหลือด้านมนุษยธรรมของอาเซียนในภาวะฉุกเฉินด้านสาธารณสุข สนับสนุนบทบาทของศูนย์แพทย์ทหารอาเซียน จัดตั้งกองทุนอาเซียนเพื่อรับมือกับโควิด-19 รวมทั้งบูรณาการทางเศรษฐกิจและกําหนดแผนฟื้นฟูเศรษฐกิจภายหลังวิกฤตต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานงานแถลงข่าวเปิดตัว “เว็บไซต์ไทยแลนด์โพสต์มาร์ท – ของดีทั่วไทย ส่งให้ถึงมือ”
วันศุกร์ที่ 25 พฤษภาคม 2561
รมว.ดิจิทัลฯ เป็นประธานงานแถลงข่าวเปิดตัว “เว็บไซต์ไทยแลนด์โพสต์มาร์ท – ของดีทั่วไทย ส่งให้ถึงมือ”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานงานแถลงข่าวเปิดตัว “เว็บไซต์ไทยแลนด์โพสต์มาร์ท–ของดีทั่วไทย ส่งให้ถึงมือ” โดย บริษัท ไปรษณีย์ไทย จํากัด (ปณท) รัฐวิสาหกิจในสังกัดกระทรวงฯ และ บริษัท บีอีซี-เทโร เอ็นเตอร์เทนเม้นท์ จํากัด (มหาชน) ได้ร่วมมือกันพัฒนาธุรกิจ Online E-Commerce แบบครบวงจรผ่านทาง www.thailandpostmart.com และแอปพลิเคชั่นบนโทรศัพท์มือถือ ตอบรับนโยบายของกระทรวงดิจิทัลฯ ที่มอบหมายให้ บจ.ไปรษณีย์ไทยเป็นหน่วยงานหลักในการพัฒนาระบบร้านค้าออนไลน์ ระบบชําระเงิน ระบบขนส่ง เพื่อขับเคลื่อนเศรษฐกิจและสังคมของประเทศ ตามยุทธศาสตร์การดําเนินงาน ที่เน้นการพัฒนาโครงสร้างพื้นฐานด้านดิจิทัลที่ทันสมัย โดยใช้โครงข่าย “เน็ตประชารัฐ” ที่ครอบคลุมเข้าถึงทุกหมู่บ้าน ซึ่งประชาชนสามารถใช้บริการได้อย่างเท่าเทียม ทั้งยังเป็นการสนับสนุนโครงการ “ศูนย์ดิจิทัลชุมชน” ของภาครัฐ นําไปสู่โอกาสในการสร้างงาน สร้างอาชีพ เพิ่มรายได้ให้กับชุมชนจากการใช้อินเทอร์เน็ตในการซื้อขายสินค้าและบริการในรูปแบบออนไลน์ เมื่อวันที่ 25 พฤษภาคม 2561 ณ อาคารไปรษณีย์กลาง ถนนเจริญกรุง เขตบางรัก กรุงเทพฯ
*********************
รัฐบาลไทย-ข่าวทำเนียบรัฐบาล-กระทรวงอุตสาหกรรม ร่วมพิธีถวายสักการะน้อมรำลึกในพระมหากรุณาธิคุณพระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องใน “วันพระบิดาแห่งฝนหลวง ประจำปี 2560”
วันอังคารที่ 14 พฤศจิกายน 2560
กระทรวงอุตสาหกรรม ร่วมพิธีถวายสักการะน้อมรําลึกในพระมหากรุณาธิคุณพระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องใน “วันพระบิดาแห่งฝนหลวง ประจําปี 2560”
ก.อุตฯ ร่วมพิธีถวายสักการะน้อมรําลึกในพระมหากรุณาธิคุณพระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องใน “วันพระบิดาแห่งฝนหลวง ประจําปี 2560”  ณ ลานอเนกประสงค์ อาคารรัฐประศาสนภักดี ศูนย์ราชการเฉลิมพระเกียรติฯ ถนนแจ้งวัฒนะ เขตหลักสี กรุงเทพฯ
วันนี้ (14 พฤศจิกายน 2560) กระทรวงอุตสาหกรรม ร่วมพิธีถวายสักการะน้อมรําลึกในพระมหากรุณาธิคุณพระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องใน “วันพระบิดาแห่งฝนหลวง ประจําปี 2560” โดยมีนางสาวสุนีย์ โสภณ ผู้อํานวยการกองบริหารทรัพยากรบุคคล สํานักงานปลัดกระทรวงอุตสาหกรรม พร้อมด้วยข้าราชการร่วมพิธี ณ ลานอเนกประสงค์ อาคารรัฐประศาสนภักดี ศูนย์ราชการเฉลิมพระเกียรติฯ ถนนแจ้งวัฒนะ เขตหลักสี่ กรุงเทพฯ
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ เปิดงานสัมมนา “How to Prevent Cyber Attack & Improve Website Performance by Akamai Intelligent Platform”
วันพฤหัสบดีที่ 31 สิงหาคม 2560
รองปลัดกระทรวงดิจิทัลฯ เปิดงานสัมมนา “How to Prevent Cyber Attack & Improve Website Performance by Akamai Intelligent Platform”
รองปลัดกระทรวงดิจิทัลฯ
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดงานประชุมสัมมนาในหัวข้อ “How to Prevent Cyber Attack & Improve Website Performance by Akamai Intelligent Platform” ซึ่ง บริษัท ไอแพ็ค โปรเฟสชั่นแนล ไอที จํากัด และ บริษัท Akamai Technologies, Inc. ประเทศสหรัฐอเมริกา ร่วมกันจัดขึ้น โดยงานดังกล่าวมีวัตถุประสงค์เพื่อส่งเสริมความรู้ความเข้าใจเกี่ยวกับการเพิ่มประสิทธิภาพการทํางานของเว็บไซต์ให้รวดเร็วและปลอดภัยสูงสุดรองรับกับเนื้อหา (Content) และผู้ใช้ที่เพิ่มมากขึ้นบนโลกไซเบอร์ในยุคไทยแลนด์ 4.0 รวมทั้งให้คําแนะนําในการเตรียมความพร้อมรับมือกับภัยคุกคามชั้นสูงบนโลกไซเบอร์ และเพื่อสาธิตการทํางานของแพลตฟอร์มป้องกันภัยคุกคามด้วยนวัตกรรมใหม่ “Intelligent Platform” แบบ Live Demo ออนไลน์ เมื่อวันที่ 29 สิงหาคม 2560 ณ โรงแรมเซ็นทรา บาย เซ็นทารา ศูนย์ราชการและคอนเวนชั่นเซ็นเตอร์ ถนนแจ้งวัฒนะ กรุงเทพฯ
*******************
รัฐบาลไทย-ข่าวทำเนียบรัฐบาล-กระทรวงยุติธรรม ร่วมกับ ๑๓ ประเทศสมาชิกนิติวิทยาศาสตร์ จัดสัมมนาแลกเปลี่ยนความรู้ ในงาน “เครือข่ายนิติวิทยาศาสตร์แห่งเอเชีย”
วันอังคารที่ 23 สิงหาคม 2559
กระทรวงยุติธรรม ร่วมกับ ๑๓ ประเทศสมาชิกนิติวิทยาศาสตร์ จัดสัมมนาแลกเปลี่ยนความรู้ ในงาน “เครือข่ายนิติวิทยาศาสตร์แห่งเอเชีย”
พลเอก ไพบูลย์ คุ้มฉายา รัฐมนตรีว่าการกระทรวงยุติธรรม เป็นประธานในพิธีเปิดการประชุมสัมมนาเครือข่ายนิติวิทยาศาสตร์แห่งเอเชีย ครั้งที่ ๘ (The 8th AFSN Annual Meeting & Symposium of Asian Forensic Sciences Network 2016)
เมื่อวันพุธที่ ๑๗ สิงหาคม ๒๕๕๙ เวลา ๑๕.๐๐ น.
พลเอก ไพบูลย์ คุ้มฉายา รัฐมนตรีว่าการกระทรวงยุติธรรม
เป็นประธานในพิธีเปิดการประชุมสัมมนาเครือข่ายนิติวิทยาศาสตร์แห่งเอเชีย ครั้งที่ ๘
(The 8th AFSN Annual Meeting & Symposium of Asian Forensic Sciences Network 2016)
เพื่อสร้างความร่วมมือและเครือข่ายด้านนิติวิทยาศาสตร์ทั้งในประเทศและต่างประเทศ รวมทั้งเปิดโอกาส
ให้ประเทศสมาชิกนิติวิทยาศาสตร์ได้แลกเปลี่ยนองค์ความรู้ ความก้าวหน้า ตลอดจนเทคโนโลยีใหม่ๆ
ด้านนิติวิทยาศาสตร์ร่วมกัน ทั้งนี้เพื่อประโยชน์ต่อการพัฒนาศักยภาพและมาตรฐานการตรวจพิสูจน์
ทางนิติวิทยาศาสตร์ของเอเชียให้ทัดเทียมสู่ระดับสากล
โดยมีพลเอก อภิชัย หงส์ทอง เลขานุการรัฐมนตรีว่าการกระทรวงยุติธรรม
นายชาญเชาวน์ ไชยานุกิจ ปลัดกระทรวงยุติธรรม
พันตํารวจเอก ไพสิฐ วงศ์เมือง อธิบดีกรมสอบสวนคดีพิเศษ
และพันตํารวจโท สุพจน์ นาคเงินทอง ผู้อํานวยการสถาบันนิติวิทยาศาสตร์
พร้อมด้วยผู้แทนจากประเทศสมาชิกนิติวิทยาศาสตร์ จํานวน ๑๓ ประเทศ
ประกอบด้วยประเทศบรูไน มาเลเซีย ฟิลิปปินส์ เวียดนาม สิงคโปร์ อินโดนีเซีย จีน ลาว เกาหลีใต้ มองโกเลีย
อินเดีย บังคลาเทศ และประเทศไทย รวมทั้งวิทยากรผู้เชี่ยวชาญพิเศษจากประเทศไทยและต่างประเทศ เข้าร่วมฯ
ณ โรงแรม เดอะ เบอร์เคลีย์ ประตูน้ํา กรุงเทพมหานคร
รัฐบาลไทย-ข่าวทำเนียบรัฐบาล-กยศ. ร่วมกับกรุงไทยรับชำระหนี้ กยศ./กรอ. ผ่าน QR Code
วันพุธที่ 6 มิถุนายน 2561
กยศ. ร่วมกับกรุงไทยรับชําระหนี้ กยศ./กรอ. ผ่าน QR Code
กองทุนเงินให้กู้ยืมเพื่อการศึกษา (กยศ.) และธนาคารกรุงไทย เพิ่มความสะดวกให้กับผู้กู้ยืมสามารถชําระเงินคืนง่ายขึ้นผ่าน QR Code พร้อมฟรีค่าธรรมเนียม เพื่อร่วมส่งต่อโอกาสทางการศึกษาให้กับรุ่นน้อง
กองทุนเงินให้กู้ยืมเพื่อการศึกษา (กยศ.) และธนาคารกรุงไทย เพิ่มความสะดวกให้กับผู้กู้ยืมสามารถชําระเงินคืนง่ายขึ้นผ่าน QR Code พร้อมฟรีค่าธรรมเนียม เพื่อร่วมส่งต่อโอกาสทางการศึกษาให้กับรุ่นน้อง
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา เปิดเผยว่า “กองทุนได้ร่วมมือกับธนาคารกรุงไทย ในการเพิ่มความสะดวกให้แก่ผู้กู้ยืม กยศ. และ กรอ. ด้วยคิวอาร์โค้ด เนื่องจากในปัจจุบันธนาคารกรุงไทย เป็นช่องทางหลักที่ให้บริการโอนเงินกู้ยืมและรับชําระหนี้ กยศ. และ กรอ. มาตั้งแต่แรกเริ่ม โดยผู้กู้ยืมสามารถชําระเงินคืนกองทุนได้หลากหลายช่องทาง ได้แก่ 1) หักบัญชีออมทรัพย์ชําระหนี้อัตโนมัติ 2) หน้าเคาน์เตอร์ธนาคาร 3) ตู้ ATM 4) กรุงไทยเทเลแบงก์ 5) ชําระผ่าน KTB netbank ทาง Internet 6) ชําระผ่าน KTB netbank ทาง Mobile Application และ 7) ชําระใช้ Barcode ผ่านบริษัท ไปรษณีย์ไทย จํากัด เคาน์เตอร์เซอร์วิส เคาน์เตอร์ธนาคารต่างๆ โดยการสแกนผ่าน QR Code จะช่วยลดขั้นตอนการคีย์ข้อมูลของทางฝั่ง ผู้กู้ยืมหรือฝั่งผู้รับชําระ ทําให้การเข้าถึงระบบการชําระเงินมีความสะดวก รวดเร็วยิ่งขึ้น และยังเชื่อมกับระบบพร้อมเพย์ ซึ่งสามารถชําระได้กับทุกธนาคารที่เป็น Mobile Banking โดยไม่เสียค่าธรรมเนียมอีกด้วย ทั้งนี้ สามารถตรวจสอบยอดที่ต้องชําระได้ที่ www.studentloan.or.th
สําหรับวันที่ 5 กรกฎาคมของทุกปี ถือเป็นวันครบกําหนดชําระเงินคืนกองทุน ซึ่งในปีนี้มีผู้กู้ยืมที่ครบกําหนดชําระประมาณ 3.5 ล้านราย กองทุนจึงขอฝากประชาสัมพันธ์ให้ผู้กู้ยืมรุ่นพี่รีบมาชําระเงินคืนภายในกําหนดดังกล่าว หากล่าช้าเกินกําหนดอาจต้องเสียเบี้ยปรับจํานวนมากได้ และกองทุนต้องขอขอบคุณผู้กู้ยืมรุ่นพี่ทุกท่านที่ไม่ลืมชําระเงินคืน เพื่อส่งต่อโอกาสทางการศึกษาให้แก่นักเรียน นักศึกษารุ่นน้อง”
นายผยง ศรีวณิช กรรมการผู้จัดการใหญ่ ธนาคารกรุงไทย กล่าวว่า “ธนาคารได้รับความไว้วางใจจากกองทุนให้เป็นผู้บริหารและจัดการเงินให้กู้ยืม กองทุนเงินให้กู้ยืมเพื่อการศึกษา ตั้งแต่ปี 2539 เป็นต้นมา ซึ่งธนาคารได้พัฒนาช่องทางในการชําระหนี้อย่างต่อเนื่อง เพื่อเพิ่มความสะดวกสบายให้กับผู้กู้ยืมที่ครบกําหนดชําระหนี้ และเพื่อสนับสนุนนโยบายการทําธุรกรรมผ่านช่องทางอิเล็กทรอนิกส์ตามโครงการ Na-tional e-Payment ของรัฐบาล ธนาคารจึงได้พัฒนาระบบงานเพื่อให้ผู้กู้ยืมชําระหนี้คืน กยศ. และกรอ. ผ่านการสแกน QR Code โดยสามารถชําระผ่าน Mobile Banking Application ของทุกธนาคาร ระหว่างเวลา 07.30 - 20.30 น. โดยไม่เสียค่าธรรมเนียมในการใช้บริการ
ทั้งนี้ การชําระหนี้คืนกองทุน ผ่าน QR Code สามารถชําระได้ 2 รูปแบบ คือ แบบ Static QR โดยการ สแกน QR Code ผ่านบริการ KTB netbank และเลือกประเภทกองทุนที่ต้องการชําระหนี้คืน หรือแบบ Dynamic QR เป็นการสแกน QR Code ผ่าน www.studentloan.ktb.co.th หรือ www.studentloan.or.th ด้วย Mobile Banking Application ทุกธนาคาร”
ฝ่ายสื่อสารองค์กรและเครือข่ายสัมพันธ์ กองทุนเงินให้กู้ยืมเพื่อการศึกษา โทร. 0-2016-4888 ต่อ 451
ฝ่ายสื่อสารองค์กรและภาพลักษณ์ ธนาคารกรุงไทย โทร. 0-2208-4176-8
รัฐบาลไทย-ข่าวทำเนียบรัฐบาล-กสร. เปิดเวทีถกร่างพรบ. แรงงานนอกระบบ
วันพฤหัสบดีที่ 20 ธันวาคม 2561
กสร. เปิดเวทีถกร่างพรบ. แรงงานนอกระบบ
กรมสวัสดิการและคุ้มครองแรงงาน เปิดเวทีรับฟังความคิดเห็นจากทุกภาคส่วนเพื่อปรับปรุงร่างพระราชบัญญัติส่งเสริมและพัฒนาแรงงาน นอกระบบแห่งชาติ พ.ศ. .... ให้ครอบคลุมแรงงานนอกระบบทุกกลุ่ม สอดคล้องสังคมไทยและมาตรฐานสากล พร้อมเล็งเปิดรับความคิดเห็นทางเว็บไซต์ต
นายทศพล กฤตวงศ์วิมาน รองอธิบดีกรมสวัสดิการและคุ้มครองแรงงาน (กสร.) กล่าวภายหลังเป็นประธานเปิดการประชุมเชิงปฏิบัติการ รับฟังความคิดเห็นเกี่ยวกับร่างพระราชบัญญัติส่งเสริมและพัฒนาแรงงานนอกระบบแห่งชาติ พ.ศ. .... ในวันพุธที่ 19 ธันวาคม 2561 โดยมีแรงงานนอกระบบ ผู้นํากลุ่มต้นแบบแรงงานนอกระบบ นักวิชาการ เจ้าหน้าที่ภาครัฐ และผู้ที่เกี่ยวข้อง จํานวน 240 คน เข้าร่วมประชุม ณ โรงแรมบางกอกชฎา กรุงเทพฯ ซึ่งการประชุมครั้งนี้จัดขึ้นเพื่อให้ความรู้ ความเข้าใจถึงหลักการ เหตุผลและเนื้อหาสาระของร่างพ.ร.บ.ฉบับดังกล่าว พร้อมรับฟังความเห็นจากผู้ที่มีส่วนได้เสียเพื่อจะได้นําไปประกอบการพิจารณาปรับปรุงและพัฒนาร่าง พ.ร.บ.ฉบับดังกล่าว โดยมุ่งหวังให้แรงงานนอกระบบได้รับการส่งเสริมและพัฒนาคุณภาพชีวิตที่ดีขึ้น อีกทั้งเกิดประโยชน์สูงสุดต่ออย่างแท้จริง
นายทศพล กล่าวเพิ่มเติมว่า แรงงานนอกระบบ เป็นกลุ่มแรงงานที่มีความหลากหลาย ทั้งประเภทอาชีพ สถานะทางเศรษฐกิจ สถานที่ทํางาน ความเสี่ยง ความมั่นคง และสภาพปัญหาของแต่ละกลุ่มซึ่งที่ผ่านมา กสร. มีกฎหมายที่ดูแลแรงงานนอกระบบ 3 กลุ่ม คือ ลูกจ้างทํางานบ้าน ตามกฎกระทรวงฉบับที่ 14 (พ.ศ. 2555) ลูกจ้างในงานเกษตร ซึ่งมิได้มีการจ้างงานตลอดทั้งปี ตามกฎกระทรวงคุ้มครองแรงงานในงานเกษตรกรรม พ.ศ. 2557 และกลุ่มผู้รับงานไปทําที่บ้านตามพ.ร.บ.คุ้มครองผู้รับงานไปทําที่บ้าน พ.ศ. 2553 แต่ยังไม่มีกฎหมายในลักษณะที่ให้การส่งเสริมดูแลสวัสดิการต่าง ๆ รวมถึงการยกระดับคุณภาพชีวิตให้ครอบคลุมแรงงานนอกระบบทุกกลุ่ม ดังนั้น การคุ้มครองดูแลจึงต้องพิจารณาอย่างรอบคอบถี่ถ้วนเพื่อให้ครอบคลุมทุกด้าน นอกจากนี้ กสร. ได้เตรียมเปิดรับฟังความคิดเห็นต่อร่างพระราชบัญญัติส่งเสริมและพัฒนาแรงงานนอกระบบแห่งชาติ พ.ศ. .... ทางเว็บไซต์กรมสวัสดิการและคุ้มครองแรงงาน เพื่อเปิดโอกาสให้ทุกภาคส่วนได้เข้ามาศึกษารายละเอียดและแสดงความคิดเห็นได้อย่างกว้างขวาง หลังจากนั้นจะนําข้อเสนอแนะ ที่ได้รับไปปรับปรุงแก้ไขร่างพระราชบัญญัติดังกล่าวให้มีความเหมาะสม สอดคล้องกับบริบทของสังคมไทยและมาตรฐานแรงงานสากล ตลอดจนมีแนวปฏิบัติที่เกิดประโยชน์แก่ทุกฝ่ายอย่างสูงที่สุด
รัฐบาลไทย-ข่าวทำเนียบรัฐบาล-ปลัดฯ กอบชัย เป็นประธานการประชุมคณะกรรมการบริษัท อ้อยและน้ำตาลไทย  วันนี้ (22 พฤศจิกายน 2562) นายกอบชัย สิงสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการ บริษัท อ้อยและน้ำตาลไทย จำกัด ครั้งที่ 11/2
วันศุกร์ที่ 22 พฤศจิกายน 2562
ปลัดฯ กอบชัย เป็นประธานการประชุมคณะกรรมการบริษัท อ้อยและน้ําตาลไทย  วันนี้ (22 พฤศจิกายน 2562) นายกอบชัย สิงสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการ บริษัท อ้อยและน้ําตาลไทย จํากัด ครั้งที่ 11/2
ปลัดฯ กอบชัย เป็นประธานการประชุมคณะกรรมการบริษัท อ้อยและน้ําตาลไทย
วันนี้ (22 พฤศจิกายน 2562) นายกอบชัย สิงสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการ บริษัท อ้อยและน้ําตาลไทย จํากัด ครั้งที่ 11/2562 เพื่อสรุปสถานการณ์ตลาดน้ําตาลโลก โดยมีนางวรวรรณ ชิดอรุณ เลขาธิการสํานักงานคณะกรรมการอ้อยและน้ําตาลทราย รักษาราชการแทน รองปลัดกระทรวงอุตสาหกรรม และนายเอกภัทร วังสุวรรณ ผู้ตรวจราชการกระทรวงอุตสาหกรรม รักษาราชการแทนเลขาธิการสํานักงานคณะกรรมการอ้อยและน้ําตาลทราย ร่วมด้วย ณ ห้องประชุมบริษัท อ้อยและน้ําตาลไทย
รัฐบาลไทย-ข่าวทำเนียบรัฐบาล-เทศบาลตำบลเขาพระงาม จังหวัดลพบุรี ได้รับรางวัล United Nations Public Service Awards (UNPSA) ประจำปี ค.ศ. 2017
วันจันทร์ที่ 17 กรกฎาคม 2560
เทศบาลตําบลเขาพระงาม จังหวัดลพบุรี ได้รับรางวัล United Nations Public Service Awards (UNPSA) ประจําปี ค.ศ. 2017
เทศบาลตําบลเขาพระงาม จังหวัดลพบุรี ได้รับรางวัล United Nations Public Service Awards (UNPSA) ประจําปี ค.ศ. 2017
สหประชาชาติได้ประกาศผลรางวัล “United Nations Public Service Awards (UNPSA) ประจําปี ค.ศ. 2017” ซึ่งเทศบาลตําบลเขาพระงาม จังหวัดลพบุรี ได้รับรางวัลที่ 2 สาขาความเป็นเลิศในการให้บริการทางการแพทย์ ของภูมิภาคเอเชียและแปซิฟิก จาก “โครงการนวัตกรรมบ้านต้นแบบสุขภาวะผู้ป่วยเรื้อรังและผู้สูงอายุ”โดยนายจิรชัย มูลทองโร่ย ปลัดสํานักนายกรัฐมนตรี ได้นําคณะผู้แทนจากเทศบาลตําบลเขาพระงาม และสํานักงาน ก.พ.ร. เดินทางเข้าร่วมการประชุมและรับรางวัล The 2017 United Nations Public Service Forum & Awards Ceremony เมื่อวันที่ 22 – 23 มิถุนายน 2560 ณ กรุงเฮก ราชอาณาจักรเนเธอร์แลนด์
ปลัดสํานักนายกรัฐมนตรีและคณะผู้แทนไทยได้เข้าร่วมการประชุมอภิปรายในประเด็นที่เกี่ยวข้องกับการบริการสาธารณะ นวัตกรรม และความเชื่อมโยงกับการบรรลุวาระปี ค.ศ. 2030 เป้าหมายการพัฒนาอย่างยั่งยืน (SDGs)และร่วมจัดแสดงนิทรรศการนวัตกรรมการบริการสาธารณะระดับท้องถิ่นที่เป็นเลิศ ในผลงาน “บ้านต้นแบบสุขภาวะผู้ป่วยเรื้อรังและผู้สูงอายุ” (Excellence Happy Home Ward) ซึ่งได้ช่วยยกระดับสุขภาวะของผู้ป่วยเรื้อรังและผู้สูงอายุติดเตียงที่มีความพร้อมและสมัครใจให้ได้รับบริการด้านสุขภาวะที่ครอบคลุมทุกมิติ เป็นการผสมผสานแนวคิดเรื่องที่อยู่อาศัย สุขภาวะ และการจัดการเชิงพื้นที่และเทคโนโลยีเข้าไว้ด้วยกัน โดยผู้ป่วยเรื้อรัง ผู้สูงอายุติดเตียงและครอบครัว จะมีส่วนร่วมในการเรียนรู้ปัญหาและสะท้อนความต้องการของตนเอง เพื่อปรับปรุงเปลี่ยนแปลงและพัฒนาสุขภาวะให้เป็นไปตามทิศทางที่ต้องการ ซึ่งนวัตกรรมนี้ก่อให้เกิดการส่งเสริมความเสมอภาคและความเป็นธรรมทางสังคม รวมทั้งสนับสนุนการมีส่วนร่วมระหว่างภาครัฐ ภาคเอกชน และภาคประชาชนในการจัดบริการร่วมกันจนสามารถบรรลุวัตถุประสงค์ของโครงการได้อย่างแท้จริง โดยผู้เข้าร่วมงานได้ให้ความสนใจในการเข้าเยี่ยมชมนิทรรศการและแลกเปลี่ยนข้อคิดเห็นในนวัตกรรมดังกล่าวเป็นอย่างมาก
ในโอกาสดังกล่าว ปลัดสํานักนายกรัฐมนตรีและคณะผู้แทนจากเทศบาลตําบลเขาพระงาม เป็นผู้แทนในนามประเทศไทย รับมอบรางวัล 2017 United Nations Public Service Awards ในรางวัลที่ 2 สาขาความเป็นเลิศในการให้บริการทางการแพทย์ (Excellence in delivering health services)ของภูมิภาคเอเชียและแปซิฟิกเรื่อง “บ้านต้นแบบสุขภาวะผู้ป่วยเรื้อรังและผู้สูงอายุ” (Excellence Happy Home Ward) ซึ่งเป็นรางวัลอันทรงเกียรติที่สหประชาชาติได้มอบให้แก่หน่วยงานที่ดําเนินการด้านการให้บริการสาธารณะด้วยความเป็นมืออาชีพ และประเทศไทยเป็น 1 ใน 3 ประเทศของภูมิภาคเอเชีย-แปซิฟิก (อินเดีย มองโกเลีย และไทย) ที่ได้รับรางวัลดังกล่าว
ทั้งนี้ United Nations Public Service Awards (UNPSA) เป็นรางวัลที่สหประชาชาติมอบให้หน่วยงาน/องค์กรภาครัฐของประเทศสมาชิกที่ดําเนินการด้านการให้บริการสาธารณะเป็นประจําทุกปีตั้งแต่ปี พ.ศ. 2546 เป็นต้นมา เพื่อสร้างความตระหนักรู้ถึงคุณค่าของบริการสาธารณะต่อชุมชน เน้นย้ําบทบาทของบริการสาธารณะในการส่งเสริมการพัฒนา และระลึกถึงความทุ่มเทเสียสละของเจ้าหน้าที่รัฐซึ่งเมื่อปีที่ผ่านมา(พ.ศ.2559)รางวัล UNPSA ได้ถูกจัดให้อยู่ในแผนงานของ 2030 Agenda for Sustainable Development and the Sustainable Development Goals (SDGs)
รัฐบาลไทย-ข่าวทำเนียบรัฐบาล-"ยุติธรรม" เตรียมความพร้อมการจัดการประชุมการปฏิรูปกฎหมายล้มละลายในเอเชีย ครั้งที่ ๑๑
วันจันทร์ที่ 10 กันยายน 2561
"ยุติธรรม" เตรียมความพร้อมการจัดการประชุมการปฏิรูปกฎหมายล้มละลายในเอเชีย ครั้งที่ ๑๑
กระทรวงยุติธรรม เตรียมความพร้อมการจัดการประชุมการปฏิรูปกฎหมายล้มละลายในเอเชีย ครั้งที่ ๑๑
ในวันศุกร์ที่ ๗ กันยายน ๒๕๖๑ เวลา ๑๕.๐๐ น. ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะทํางานจัดการประชุมการปฏิรูปกฎหมายล้มละลายในเอเชีย ครั้งที่ ๑๑ (Forum on Asian Insolvency Reform) เพื่อติดตามความคืบหน้าการเตรียมความพร้อมในการจัดการประชุมการปฏิรูปกฎหมายล้มละลายฯ ดังกล่าว ในด้านการดําเนินการด้านสารัตถะและด้านพิธีการ โดยมี ผู้แทนจากกองการต่างประเทศ สํานักงานปลัดกระทรวงยุติธรรม และหน่วยงานที่เกี่ยวข้อง เข้าร่วมฯ
สําหรับการจัดการประชุมการปฏิรูปกฎหมายล้มละลายในเอเชีย ครั้งที่ ๑๑ กระทรวงยุติธรรม ร่วมกับหน่วยงานที่เกี่ยวข้อง ได้แก่ สํานักงานศาลยุติธรรม กลุ่มธนาคารโลก (World Bank Group) องค์การระหว่างประเทศ และผู้ประกอบวิชาชีพด้านล้มละลายและฟื้นฟูกิจการ (INSOL International) ร่วมกันเป็นเจ้าภาพจัดการประชุม ภายใต้หัวข้อ “การสร้างความก้าวหน้าในเศรษฐกิจโลกที่ผันผวน” (Making progress in an uncertain global economy) โดยมีกําหนดจัดขึ้นระหว่างวันที่ ๑๗ - ๑๘ กันยายน ๒๕๖๑ ณ โรงแรมอนันตรา สยาม กรุงเทพ
รัฐบาลไทย-ข่าวทำเนียบรัฐบาล-ทส. หารือ กอ.รมน. เกี่ยวกับการจัดที่ดินทำกินและการหารือพื้นที่ทับซ้อน
วันพฤหัสบดีที่ 6 ธันวาคม 2561
ทส. หารือ กอ.รมน. เกี่ยวกับการจัดที่ดินทํากินและการหารือพื้นที่ทับซ้อน
กระทรวงทรัพยากรธรรมชาติและสิ่งแวดล้อม จัดประชุมหารือระหว่างกระทรวงทรัพยากรธรรมชาติและสิ่งแวดล้อม กับศูนย์การประสานการปฏิบัติที่ 4 กอ.รมน. เกี่ยวกับการจัดที่ดินทํากิน (Pmove) และการหารือพื้นที่ทับซ้อน ตามที่ นายกรัฐมนตรีมอบหมาย ตามข้อเสนอของผู้ตรวจการแ
ทส. หารือกอ.รมน. เกี่ยวกับการจัดที่ดินทํากินและการหารือพื้นที่ทับซ้อน
กระทรวงทรัพยากรธรรมชาติและสิ่งแวดล้อม จัดประชุมหารือระหว่างกระทรวงทรัพยากรธรรมชาติและสิ่งแวดล้อม กับศูนย์การประสานการปฏิบัติที่ 4 กอ.รมน. เกี่ยวกับการจัดที่ดินทํากิน (Pmove) และการหารือพื้นที่ทับซ้อน ตามที่ นายกรัฐมนตรีมอบหมาย ตามข้อเสนอของผู้ตรวจการแผ่นดิน
วันนี้ (6 ธันวาคม 2561) เวลา 13.30 น.รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์)เป็นประธานการประชุมหารือระหว่างกระทรวงทรัพยากรธรรมชาติและสิ่งแวดล้อม กับศูนย์การประสานการปฏิบัติที่ 4 กอ.รมน. เกี่ยวกับการจัดที่ดินทํากิน (Pmove) และการหารือพื้นที่ทับซ้อน ตามที่ นายกรัฐมนตรีมอบหมาย ตามข้อเสนอของผู้ตรวจการแผ่นดิน โดยมีผู้บริหารระดับสูงของหน่วยงานในสังกัดกระทรวงทรัพยากรธรรมชาติและสิ่งแวดล้อม ประกอบด้วย รองปลัดกระทรวงทรัพยากรธรรมชาติและสิ่งแวดล้อม (นาย พงศ์บุณย์ ปองทอง) เลขาธิการสํานักงานนโยบายและแผนทรัพยากรธรรมชาติและสิ่งแวดล้อม อธิบดีกรมทรัพยากรทางทะเลและชายฝั่ง รองอธิบดีกรมป่าไม้ รองอธิบดีกรมอุทยาน แห่งชาติ สัตว์ป่า และพันธุ์พืชเข้าร่วมการประชุมดังกล่าวณ ห้องประชุม 301 กระทรวงทรัพยากรธรรมชาติและสิ่งแวดล้อม
รัฐบาลไทย-ข่าวทำเนียบรัฐบาล-กรมทางหลวงชนบทรายงานความก้าวหน้าการก่อสร้างถนนสายแยกทางหลวงหมายเลข 1098 - ทางหลวงหมายเลข 1 (ตอนที่ 2) อ.เมือง จ.เชียงราย
วันจันทร์ที่ 28 พฤษภาคม 2561
กรมทางหลวงชนบทรายงานความก้าวหน้าการก่อสร้างถนนสายแยกทางหลวงหมายเลข 1098 - ทางหลวงหมายเลข 1 (ตอนที่ 2) อ.เมือง จ.เชียงราย
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนสายแยกทางหลวงหมายเลข 1098 - ทางหลวงหมายเลข 1 (ตอนที่ 2) อ.เมือง จ.เชียงราย ปัจจุบันการก่อสร้างมีความก้าวหน้า ร้อยละ 51 (ณ วันที่ 24 พฤษภาคม 2561)
คาดว่าจะแล้วเสร็จประมาณปลายปี 2561
นายสราวุธ ทรงศิวิไล ผู้ตรวจราชการกระทรวงคมนาคม และโฆษกกระทรวงฯ กล่าวว่า ทช. ได้ดําเนินการก่อสร้างถนนทางหลวงชนบท สาย ชร.1063 เชื่อมทางหลวงหมายเลข 1129 - ทางหลวงหมายเลข 1098 (ตอนที่ 1) อ.เชียงแสน จ.เชียงราย ระยะทาง 14.564 กิโลเมตร แล้วเสร็จเมื่อปี 2558 เพื่อเพิ่มประสิทธิภาพการเดินทางและการขนส่งสินค้าจากท่าเรือเชียงแสนสู่ตัวเมืองเชียงราย เติมต่อโครงข่ายระบบคมนาคมเพื่อแบ่งเบาปริมาณการจราจรบนถนนทางหลวงเดิม ระหว่างท่าเรือเชียงแสนกับตัวเมืองเชียงรายให้มีความสะดวกและปลอดภัย ปัจจุบัน ทช. อยู่ระหว่างดําเนินการก่อสร้างถนนสายแยกทางหลวงหมายเลข 1098 - ทางหลวงหมายเลข 1 (ตอนที่ 2) อ.เมือง จ.เชียงราย ระยะทางรวม 28.780 กิโลเมตร ประกอบด้วย การก่อสร้างถนนสายหลัก ระยะทาง 26.011 กิโลเมตร และถนนเชื่อม จ3 ระยะทาง 2.769 กิโลเมตร โดยก่อสร้างเป็นถนนผิวจราจรลาดยางแบบแอสฟัลติกคอนกรีต ขนาด 4 ช่องจราจร พร้อมจุดกลับรถ จํานวน 8 แห่ง และก่อสร้างสะพานขนาดใหญ่ข้ามแม่น้ํากก จํานวน 2 แห่ง งบประมาณการก่อสร้างทั้งสิ้น 1,656 ล้านบาท ปัจจุบันการดําเนินงานมีความก้าวหน้ามากกว่า ร้อยละ 51 เมื่อก่อสร้างแล้วเสร็จจะช่วยพัฒนาระบบโลจิสติกส์บริเวณท่าเรือเชียงแสน แห่งที่ 2 เสริมศักยภาพทางการค้าในพื้นที่ภาคเหนือ และการลงทุนระหว่างประเทศไทยกับสาธารณรัฐประชาชนจีนที่มีแนวโน้มเติบโตอย่างต่อเนื่อง สนับสนุนการกระจายสินค้าให้กับพื้นที่ทางภาคเหนือ แก้ไขปัญหาการจราจร และส่งเสริมการท่องเที่ยว